BRIO
Store norske leksikon,Historie,Kulturhistorie,Leker,Lekeprodusenter
BRIO er et svensk industrikonsern som produserer leketøy, spill og barnevogner. De er særlig kjent for sine treleker. Brio har datterselskap i flere land, blant annet i Norge. Hovedkontoret lå fram til 2006 i Osby i Skåne. I dag ligger det i Malmö.
Bedriften ble grunnlagt av Ivar Bengtsson i 1884. Omkring 1907 laget firmaet sin første treleke, en lekehest på hjul, kalt Osbyhesten. Året etterpå fikk BRIO sitt navn etter at de tre sønnene overtok firmaet – Bröderna Ivarsson Osby. Tidlig på 1900-tallet importerte de mange leker fra utlandet. I 1952 overtok Lennart Ivarsson ansvaret. I løpet av noen år tok han lekene ut på verdensmarkedet. 1958 var et merkeår i BRIOs historie. Da ble klassikere som dachsen, den stabelbare klovnen og toget lansert. At BRIO lyktes så godt internasjonalt skyldes nok i stor grad at tingene er universelt utformet og forstås av barn i alle kulturer. Fargeskalaen for mange av deres leker er gul, lyseblå og rød. Bengtssons familie var hovedeiere helt fram til 2004. I 2015 ble firmaet ble kjøpt opp av Ravensburger. Les mer i Store norske leksikon leketøy Eksterne lenker BRIOs nettsider